اغنية جايزة نوبل

اغنية جايزة نوبل

250px|left|احمد فؤاد نجم

 كلمات 
جايزة نوبل

شوف عندك يا سلاملم

و اتفرج يا سلام

مواطن شخص عادى

شد اللحاف و نام

و مبارك الخيانه

و مسميها السلام

و ف يوم قرا الجرايد

تاريخ ما اعرفش كام

من يومها يا ضنايا

بيشقلب ف الكلام

و اتفرج يا سلاملم

علا شقلب يا سلام

لما محانم جيبن يادخ زايجة لوبن

يعنى مناحم بيجن ياخد جايزة نوبل

تبقا النوديا يعنى الدنيا

ماشيه بتحدف بالمندار

يبقا الشهر اتناشر ساعه

يبقا اليوم ليلتين و نهار

يبقا القاتل شخص ضحيه

و المقتول مجرم جبار

شفتو إزاى ؟

أما صحيح الطب اتقدم

و احنا ما وصلتناش أخبار

أيوه يا لجنة لوبن بيه

قاعده ازاى بتلجنى إيه

أنا مش فاهم حاجه صراحه

لما القاتل ياخد جايزه

كده من دون تلبيخ و أباحه

يبقا يا إما اللجنه دى بايظه

أو لا مؤاخذه رئيسها حمار

يبقا يا لجنه يا عره يا كوسه

جتنا و جتكو ستين حوسه

يبقا ف ده الزمن المايل

ياما هتجرى علينا هوايل

تبقا اللكمه بدل الكلمه

و الكاتب يمسك منشار

يبقا الراعش يعنى الشاعر

يسكن شقه ف بيت ف قصيده

يكتب فول ياكل أشعار

تصنيف:اغانى باللغه المصريه
تصنيف:كلمات اغانى